cyanic-selkie/wikianc huggingface dataset:
Ջակոմո Չերուտի
Կենսագրություն
Կյանքի վաղ տարիները նկարիչը անցկացրել է Միլանում։ Հետո ապրել և ստեղծագործել է Բրեշիայում (1728 թվական), Վենետիկում (1736 թվական), Պադովայում (1737-1741 թվականներ), Պյաչենցայում (1743 թվական)։
Ջակոմո Չերուտին իր մահկանացուն կնքել է 1767 թվականի օգոստոսի 28-ին Միլանում, վաթսունութ տարեկան հասակում։
Ստեղծագործական կյանք
Ջակոմո Չերուտին այսպես կոչված «ստորին յուրաձևության» (maniera piccola) հետևորդներից էր։ Այդ յուրաձևությունը պաշտոնական արվեստի հակոտնյան էր, որը կոչվում էր «մեծ ոճ» (maniera grande): Նկարչի շատ ստեղծագործություններ իրենից ներկայացնում են հասարակ մարդկանց դիմանկարներ՝ գյուղացիների, արհեստավորների, չքավորների։ Այդ նկարները հեղինակը վրձնել է ռեալիստական ոճով։
Նկարիչը նաև շատ նատյուրմորտներ է ստեղծել, որոնք տարբերվում են սյուժեի բնական հորինվածքով և զարմանալի ռեալիզմով։
Չերուտին նաև մի շարք հոգևոր սյուժեներով նկարների հեղինակ է համարվում։ Նկարազարդել է նաև Ստրայի Դե Ձազարա վիլլայի ինտերիերը։
Արտաքին հղումներ
Կատեգորիա:Իտալացի նկարիչներ Կատեգորիա:17-րդ դարի իտալացի նկարիչներ
Լը Բրոկ (Ծովափնյա Ալպեր)
Լը Բրոկ (Le Broc), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Նիցցա 3 կանտոնում ։ Մինչև 2015 թվականի մարտը կոմունան վարչականորեն ընդգրկված էր Կարրո լուծարված կանտոնի կազմում (Գրաս շրջան)։
Կոմունայի տարածքը կազմում է 18.65 կմ², 2006 թվականին բնակչությունը կազմել է 1237 մարդ աճի միտումով, 2012 թվականին՝ 1376 մարդ, բնակչության խտությունը՝ 73.8 մարդ/կմ²։
Բնակչություն
Կոմունայի բնակչությունը 2011 թվականին կազմել է 1346 մարդ, 2012 թվականին՝ 1376 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 856 բնակիչներից 642-ը եղել են տնտեսապես ակտիվ, 214-ը՝ ոչ ակտիվ (ակտիվության գործակիցը կազմել է 75.0 %, 1999 թվականին եղել է 72.6 %: Աշխատունակ տարիքի 642 ակտիվ բնակիչներից աշխատում էին 607-ը (335 տղամարդ և 272 կին), 35 հաշվառված էին որպես գործազուրկ (13 տղամարդ և 22 կին)։ Աշխատունակ տարիքի 214 ոչ ակտիվ բնակիչներից 69-ը եղել են աշակերտներ կամ ուսանողներ, 69-ը՝ թոշակառուներ, իսկ 76-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 480 հարկատու տնային տնտեսություններ, որտեղ ապրում էր 1273 մարդ։ Մեկ հարկատուին բաժին ընկնող շահույթը կազմել է 20723 եվրո ։
Ինֆիլտրատ
Ինֆիլտրատ ( լատիներեն in-ներս և filtratus - քամվածք), օրգանիզմի հյուսվածքներում բջջային տարրերի կուտակումը՝ ախտահարված օջախի շուրջը։ Լինում է բորբոքային և ուռուցքային ինֆիլտրատ։ Բորբոքային ինֆիլտրատն առավելապես պարունակում է բազմաձև-կորիզային լեյկոցիտներ (թարախային ինֆիլտրատ), էրիթրոցիտներ (հեմոռագիկ ինֆիլտրատ), հիստիոցիաներ և պլազմատիկ բջիջներ։ Այս ինֆիլտրատները կարող են ներծծվել, քայքայվել, առաջացնել կավերնա (խոռոչ), թարախակույտ կամ սպի։ Ուռուցքային ինֆիլտրատը բաղկացած է տարբեր բնույթի ուռուցքային բջիջներից (քաղցկեղ, սարկոմա)։ Ինֆիլտրատի առաջացման հատվածում հյուսվածքի ծավալը մեծանում է, գույնը փոխվում, պնդանում, դառնում ցավոտ։ Վիրաբուժական պրակտիկայում «ինֆիլտրատ» են անվանում ետվիրահատական շրջանում վերքի շուրջն առաջացած պնդացումները։
Կատեգորիա:Ախտաբանական անատոմիա Կատեգորիա:Վիրաբուժություն
Դելֆինովո
Դելֆինովո (Дельфінове), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Դելֆինովո գյուղում բնակվում էր 400 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ուլյանովսկի շրջանի բնակավայրեր Կատեգորիա:Ուկրաինայի գյուղեր
Ջզիրոք
Ջզիրոք (Cizîrok), գյուղ Արևմտյան Հայաստանում, Բիթլիսի վիլայեթի Խլաթի գավառակում։
1850-ական թվականներին ուներ 23 տուն՝ 138 բնակչով, իսկ 1909 թվականին՝ 10 տուն՝ 115 հայ բնակչով։
Բնակչության հիմնական զբաղմունքը անասնապահությունն ու երկրագործությունն էր։
Ջզիրոքն ուներ '''Ս. Աստվածածին''' անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Ռոբերտ Ֆալկ
Ռոբերտ Ֆալկ (Роберт Рафаилович Фальк, ), ռուս խորհրդային նկարիչ։
Կենսագրություն
Ռոբերտ Ֆալկը ծնվել է 1886 թվականին Մոսկվայում, հայրը իրավաբան և շախմատիստ էր՝ Ռաֆայիլ Ալեքսանդրի Ֆալկ (1856-1913), մայրը՝ Մարիա Բորիսի Ֆալկ (1866-1940)։
Սովորել է Մոսկվայում, 1903-1904 թվականներին՝ Կ. Յուոնի և Ի. Մաշկովի ստուդիաներում, 1905-1909 թվականներին՝ գեղանկարչության, քանդակագործության ու ճարտապետական ուսումնարանում, աշակերտելով Վալենտին Սերովին և Կոնստանտին Կորովինին։ Եղել է «Միր իսկուսստվա», «Բուբնովի վալետ» և այլ խմբավորումների անդամ։
1928-1938 թթ.-ն ապրել է Փարիզում։ 1918-28 թվականներին դասավանդել է Մոսկվայի Ազատ գեղարվեստական արվեստանոցներում և Վխուտեմասում, 1941-1942 թվականներին՝ Սամարղանդի գեղարվեստական ուսումնարանում և 1942-1944 թվականներին՝ դեկորատիվ-կիրառական ինստիտուտում։
Ամուսնացած է եղել 4 անգամ, ունեցել է մեկ տղա և մեկ աղջիկ։
Աշխատանքներ
Նշանավոր գործերից են.
Կատարել է ներկայացումների ձևավորումներ Մոսկվայի հրեական թատրոնում։
Ֆալկի «Նեգր» (1917), «Ծառեր ցանկապատի մոտ» (1920), «Սև նատյուրմորտ» (1920), «Բանվորուհի» (1925), «Փողոց Փարիզում», «Ինքնանկար ծխամորճով», «Ծեր հայուհին։ Փարիզ» (երեքն էլ՝ 1930-ական թթ.) գործերը գտնվում են Հայաստանի ազգային պատկերասրահ)։
Ծանոթագրություններ
Կատեգորիա:Ռուս նկարիչներ Կատեգորիա:Խորհրդային նկարիչներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:20-րդ դարի ռուս նկարիչներ
Կոցմա
Կոցմա (Kotsma), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 5 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Կիհելկոննա շրջանի բնակավայրեր Կատեգորիա:Էստոնիայի գյուղեր
Յուրի Մելիքով
Յուրի Մելիքով (Γιούρι Μελίκοβ, ), կիպրահայ երգիչ և երգահան։ Նա իր երաժշտական կարիերան սկսել է 2014 թվականին որպես «Հունաստանի ձայն» նախագծի 1-ին սեզոնի մասնակից։ 2015 թվականին Մելիքովը իր «Victorious» («Հաղթանակ») երգով մտել է Եվրատեսիլ երգի նախագիծ (Եվրատեսիլ 2015 երգի մրցույթի Կիպրոսի ազգային ընտրական փուլ)։
Վաղ կյանք
Յուրի Մելիքովը ծնվել է 1997 թվականին Պարալիմնիում հայ հոր և ռուս-կիպրացի մոր ընտանիքում։ Նա մեծացել է Պարալիմնիում։ Մայրը նրան գրանցել է կոնսերվատորիա, որտեղ վեց տարի առել է դասական և ժամանակակից երաժշտության դասեր ։ Դա այն բանից հետո էր, երբ մայրը նրան առաջարկել էր երաժշտության դասերի գնալ, քանի որ նա ամբողջ օրը երաժշտություն էր լսում, բայց երբեք չէր լսել նրա երգելը ։ Հայրը սովորեցրել է ջութակ նվագել, ինչպես նաև հանդես է եկել որպես մենեջեր ։
2014. «The Voice of Greece» և առաջին սինգլներ
Յուրի Մելիքովն իր երաժշտական կարիերան սկսել է, երբ տասնվեց տարեկան հասակում մասնակցել է «Հունաստանի ձայն» մրցույթի առաջին եթերաշրջանին ։ Նա հայտնվել է ութ կույր լսումներից երրորդին և կատարել Թոմ Ջոնսի «Դալիլա» («Delilah») երգը։ Մրցույթում նա ընդգրկվել է Միխալիս Կուինելիսի թիմում ։ Մենամարտերի ժամանակ Պանոս Պատայանիսի հետ նա կատարել է «Այժմ կամ երբեք» («It's Now or Never») ստեղծագործությունը, իսկ Միխալիսը նրան թագադրել է որպես հաղթողի։ Նա շարունակել է ելույթ ունենալ առաջին ուղիղ եթերում «Let the Music Play» երգով, որի արդյունքում նա մնացել է նախագծում հանրության ձայների շնորհիվ։ Երրորդ ուղիղ եթերում նա կատարել է «She's a Lady» երգը և Արետի Կոսմիդուի հետ մեկ անգամ ևս փրկվել է հանրության քվեարկության շնորհիվ։ Չորրորդ ուղիղ եթերում նա կատարել է «Kiss» երգը և երրորդ անգամ է փրկվել հանրության քվեարկության շնորհիվ։ Կիսաեզրափակիչ փուլում նա կատարել է «Valerie» ստեղծագործությունը, իսկ Ելենա Պապարիզուի հետ դուետով կատարել է «Kenouria Agapi» երգը։ Մելիքովը չի կարողացել դուրս գալ եզրափակիչ՝ իր մարզչից ստանալով 47, իսկ հանրությունից՝ 43 միավոր։
2014 թվականի դեկտեմբերի 3-ին Մելիքովը iTunes-ի միջոցով թողարկել է իր առաջին սինգլները՝ «Merry Christmas» և դրա հունարեն տարբերակը՝ «Hristougenniatikes Agapes»  ։
2015՝ Եվրատեսիլ 2015 երգի մրցույթ և երկրորդ սինգլ
2015 թվականի փետրվարի 23-ին Մելիքովը թողարկել է իր երկրորդ սինգլը՝ «You Got Me (Aha Aha)» ։ Նույն օրը նա թողարկել է նաև երգի ուղեկցող տեսահոլովակը ։
Յուրին նշել է, որ ծրագրում է շարունակել իր երգչի կարիերան Հունաստանից դուրս, քանի որ իր երաժշտական ոճը թույլ չի տալիս շատ բան անել երկրում, և որ նա պատրաստ է իր երգարվեստը տանել Միացյալ Նահանգներ կամ Միացյալ Թագավորություն ։
Անձնական կյանք
2014 թվականի ապրիլի 23-ին Մելիքովը հայտնել է, որ հարաբերությունների մեջ է Վալենտինա անունով մի աղջկա հետ, և որ երգ է նվիրել նրան «Հունաստանի ձայն»-ի կիսաեզրափակիչ փուլի ժամանակ ։
Արտաքին հղումներ
Կատեգորիա:Ապրող անձինք Կատեգորիա:Կիպրահայ երգիչներ
Կախուն
Կախուն (Кахун, Къэхъун), գյուղ Ռուսաստանի Դաշնության Կաբարդա-Բալկարական Հանրապետության Ուրվանի շրջանի կազմում։
Բնակչությունը 2010 թվականին գրանցված տվյալներով կազմում էր 7272 մարդ։
Արտաքին հղումներ
Կատեգորիա:Կաբարդա-Բալկարիայի Ուրվանի շրջանի բնակավայրեր Կատեգորիա:1846 թվականին հիմնադրված բնակավայրեր
Սիմեոն Արճիշեցի
Սիմեոն Արճիշեցի, 13-րդ դարի երկրորդ կես-14-րդ դարի սկիզբ, Վասպուրականի մանրանկարչության դպրոցի ներկայացուցիչ։
Սիմնեոն Արճիշեցու կյանքից քիչ բան է հայտնի՝ ապրել և ստեղծագործել է Վանա լճի հյուսիսային ափին գտնվող Արճեշ քաղաքում (Մեծ Հայքի Տուրուբերան աշխարհի Աղիովիտ գավառ, հետագայում մտել է Վանի նահանգի մեջ, այժմ՝ ջրասույզ)։ Սիմեոնին են վերագրվում իր գրչագրած ձեռագրերի մանրանկարները, որոնք միևնույն վրձնի աշխատանք են։ Նրա ստեղծած ձեռագրերից 4-ը պահվում են Երևանի Մատենադարանում (№ 4851, 4867, 4819, 2744)։ Դրանցից առաջինը թվագրվում է 1288 թ-ով, վերջինը՝ 1305 թ-ով։ Սիմեոն Արճիշեցին հիմանականում հենվել է հնավանդ պատկերագրական տիպերի վրա՝ միաժամանակ դրանք լրացրել ուշ շրջանի պատկերագրության առանձնահատկություններով։ Նրա ստեղծած և կիրառած պատկերագրական օրինակները հետագայում իրենց լայն դրսևորումը գտան Վասպուրականի մանրանկարիչների աշխատանքներում։ Այս առումով Սիմեոնը Վասպուրականի մանրանկարչական դպրոցի կարկառուն դեմքերից է։
Եռցիկլիկ հակադեպրեսանտների գերդոզավորում
Եռցիկլիկ հակադեպրեսանտների գերդոզավորում, թունավորում, որն առաջանում է եռցիկլիկ հակադեպրեսանտների խմբին պատկանող դեղամիջոցների չափից ավելի մեծ քանակների օգտագործումից։ Ախտանիշներն են՝ մարմնի բարձր ջերմությունը, լղոզված տեսողությունը, լայնացած բբերը, քնկոտությունը, շփոթվածությունը, ցնցումները, անկանոն սրտի աշխատանքը և սրտի կանգը ։ Եթե ախտանիշները ի հայտ չեն եկել դեղամիջոցի օգտագործումից հետո 6 ժամվա ընթացքում, ապա թունավորումը քիչ հավանական է ։
Եռցիկլիկ հակադեպրեսանտների գերդոզավորումը կարող է լինել ինչպես պատահական, այնպես էլ մտադրված՝ մահվան նպատակով ։ Թունավոր դեղաչափը կախված է կոնկրետ եռցիկլիկ հակադեպրեսնատների տեսակից ։ Նրանցից շատերը թունավոր չեն 5 մգ/կգ-ից քիչ դեղաչափերով, բացառությամբ դեզիպրամինի, նորտրիպտիլինի և տրիմիպրամինի, որոնց դեպքում թույլատրելի առավելագույն դեղաչափ է համարվում 2,5 մգ/կգ-ը ։ Փոքր երեխաների դեպքում մեկ կամ երկու հաբը կարող են լինել մահացու ։ Եթե կա գերդոզավորման կասկած, ապա անպայման պետք է իրականացվի էլեկտրոսրտագրություն (ԷՍԳ) ։
Գերդոզավորման դեպքում հաճախ խորհուրդ է տրվում օգտագործել ակտիվացրած ածուխ ։ Թունավորվածին պետք չէ ստիպել փսխել ։ Նրանց, ովքեր ունեն լայն QRS համալիրներ (>100 մվ), խորհուրդ է տրվում օգտագործել նատրիումի բիկարբոնատ ։ Եթե կան ցնցումներ, պետք է տալ բենզոդիազեպիններ ։ Արյան ցածր ճնշման դեպքում պետք է օգտագործվեն ներերակային հեղուկներ և նորադրենալին ։ Կարելի է նաև փորձել ներերակային լիպիդային էմուլսիա ։
Վաղ 2000-ականներում եռցիկլիկ հակադեպրեսանտները հանդիսանում էին թունավորումների հիմնական պատճառը ։ Միացյալ Նահանգներում 2004 թվականին գրանցվել է թունավորման ավելի քան 12000 դեպք ։ Միացյալ Թագավորություններում նրանք հանգեցնում են տարեկան 270 մահվան ։ Առաջին անգամ եռցիկլիկ հակադեպրեսանտներով գերդոզավորում գրանցվել է 1959 թվականին ։
Նշաններ և ախտանիշներ
Ծայրամասային ինքնավար նյարդային համակարգը, կենտրոնական նյարդային համակարգը և սիրտը այն հիմնական համակարգերն են, որոնք ենթարկվում են թունավորման ազդեցությանը ։ Սկզբնական կամ մեղմ ախտանիշները հիմնականում զարգանում են 2 ժամվա ընթացքում և ներառում են հաճախասրտություն, քնկոտություն, բերանի չորացում, սրտխառնոց և փսխում, միզակապություն, շփոթվածություն, ագիտացիա և գլխացավ ։ Ավելի ծանր բարդություններց են հիպոտենզիան, սրտի ռիթմի խանգարումները, տեսիլքները և ցնցումները։ Էլեկտրոսրտագրության փոփոխությունները հաճախ են հանդիպում և կարող են հանդիսանալ տարբեր սրտային դիսռիթմիաների պատճառ, նրանցից ամենահաճախը հանդիպում են սինուսային տախիկարդիան և ներփորոքային հաղորդականության դանդաղեցումը, ինչը բերում է QRS կոմպլեքսի և PR/QT ինտերվալների երկարացման ։ Ցնցումները, սրտային դիսռիթմիաները և ապնոեն հանդիսանում են կյանքին սպառնացող ամենակարևոր բարդությունները ։
Պատճառ
Եռցիկլիկ հակադեպրեսանտները ունեն նեղ թերապևտիկ ինդեքս, այսինքն, թերապևտիկ դեղաչափը մոտ է թունավորին ։ Գործոնները, որոնք մեծացնում են թունավորման հավանականությունը, հետևյալն են՝ զառամյալ տարիք, սրտային հիվանդություններ և միաժամանակ այլ դեղերի օգտագործում ։ Այնուամենայնիվ, արյան շիճուկում դեղամիջոցի քանակի որոշումը չի օգնում որոշել առիթմիաների կամ ցնցումների առաջացման հավանականությունը՝ թունավորման դեպքում ։
Ախտորոշում
Արյան յուրահատուկ հետազոտություն, որը թույլ կտար հաստատել թունավորումը գոյություն չունի ։ Եթե կա գերդոզավորման կասկած, ապա անպայման պետք է իրականացվի էլեկտրոսրտագրություն (ԷՍԳ) ։
Բուժում
Թունավորման ախտանիշներով մարդիկ սովորաբար բուժումը ստանում են ինտենսիվ թերապիայի բաժանմունքում առնվազն 12 ժամվա ընթացքում, ինչի ժամանակ շատ մեծ ուշադրություն պետք է դարձնել շնչուղիների անցանելիությանը, միաժամանակ հսկել զարկերակային ճնշումը, արյան թթվայնությունը (pH), և շարունակաբար հսկել ԷՍԳ պատկերը ։ Եթե հարկ է լինում, իրականացվում է աջակցող թերապիա, ներառյալ արհեստական շնչառություն և մարմնի ջերմաստիճանի պահպանում։ Մարդը համարվում է բուժված, եթե 24 ժամվա ընթացքում ունենում է նորմալ ԷՍԳ պատկեր ։
Թունազերծում
Սուր թունավորման սկզբնական բուժում է հանդիսանում ստամոքսային թունազերծումը։ Այն իրականացնում են հիվանդին ակտիվացրած ածուխ տալու միջոցով՝ բերանացի կամ նազոգաստրալ զոնդի միջոցով, որն ադսորբցիայի է ենթարկում դեղամիջոցը աղեստամոքսային տրակտում։ Ակտիվացրած ածուխը համարվում է էֆեկտիվ, եթե տրվել է թունավորումից հետո 1-2 ժամվա ընթացքում ։ Այլ թունազերծման միջոցները, ինչպիսիք են ստամոքսային պոմպերը, արհեստականորեն հրահրված փսխումը, կամ ամբողջ աղեստամոքսային ուղու լվացումը ցուցված չեն եռցիկլիկ հակադեպրեսանտներով թունավորման դեպքում ։ Ստամոքսային պոմպերը կարող են օգտագործվել թունավորումից հետո մեկ ժամվա ընթացքում, բայց փաստեր, որոնք ապացուցում են դրա արդյունավետությունը, չկան ։
Դեղամիջոցներ
Ներերակային նատրիումի բիկարբոնատի օգտագործումը որպես եռցիկլիկ հակադեպրեսանտների հակաթույն, ապացուցված է, որ հանդիսանում է էֆեկտիվ բուժում մետաբոլիկ ացիդոզի և սրտանոթային բարդությունների համար։ Եթե նատրիումի բիկարբոնատի օգտագործումը չի բերում սրտային ախտանիշների վերացմանը, ապա կարելի է օգտագործել հակադիսռիթմիկ դեղամիջոցներ, կամ մագնեզիում, որպեսի վերացնել որևէ սրտային անկանոնություն։ Համենայն դեպս, չկան ոչ մի փաստեր առաջին դասի հակաառիթմիկ դեղամիջոցների արդյունավետության մասին․ ենթադրվում է, որ դրանք ավելի են խորացնում սրտում նատրիումի անցուղիների ընկճումը, դանդաղեցնում են հաղորդականությունը և ընկճում կծկումները, այդ իսկ պատճառով նրանցից պետք է խուսափել եռցիկլիկ հակադեպրեսանտներով թունավորման ժամանակ ։ Զարկերակային ցածր ճնշումը առաջին հերթին պետք է շտկել բիկարբոնանտեր պարունակող ներերակային հեղուկների միջոցով, ինչը նաև կշտկի մետաբոլիկ ացիդոզը (եթե առկա է), եթե զարկերակային ճնշումը մնում է ցածր՝ անկախ հեղուկների օգտագործումից, ապա կարելի է դիմել ադրենալինի, նորադրենալինի կամ դոֆամինի օգտագործմանը՝ ճնշումը բարձրացնելու նպատակով ։
Մեկ այլ պոտենցիալ ծանր ախտանիշ են համարվում ցնցումները։ Ցնցումները սովորաբար անցնում են առանց որևէ բուժման, սակայն կարող է հարկ լինել օգտագործել բենզոդիազեպիններ կամ այլ հակացնցումային դեղամիջոցներ՝ կայուն մկանային գերակտիվությունը ընկճելու համար։ Ֆիզոստիգմինի օգտագործումը չունի որևէ դեր եռցիկլիկներով թունավորման բուժման մեջ, քանի որ այն կարող է մեծացնել սրտի վնասումը և առաջացնել ցնցումներ ։
Համաճարակաբանություն
1990 թվականին Ավստրալիայում և Միացյալ Թագավորություններում իրականացված հետազոտությունները ցույց են տվել, որ դեղամիջոցներով թունավորումների 8-12%-ը բաժին է ընկնում եռցիկլիկ հակադեպրեսանտներին։ Եռցիկլիկ հակադեպրեսանտները ներառված են մահացու թունավորումների մինչև 33%-ի մեջ, զիջելով միայն ցավազրկողներին ։ Մեկ այլ հետազոտության արդյունքներով՝ Անգլիայում և Ուելսում հակադեպրեսանտների թունավորումից մահերի 95%-ը վրա են հասել հենց եռցիկլիկ հակադեպրեսանտների օգտագործումից, մանսավորապես դոթիեֆինից և ամիտրիպտիլինից։ Որոշված է, որ ամեն 100000 նշանակումներին բաժին է ընկնում 5,3 մահ ։ Նատրիումի անցուղիների ընկճողները, ինչպիսին է Դիլանտինը, չպետք է օգտագործվեն եռցիկլիկ հակադեպրեսանտներով թունավորման դեպքում, քանզի Na+ իոնների բլոկադան կմեծացնի QT միջակայքը։
Արտաքին հղումներ
Կատեգորիա:Թունավորումներ
Ուղղական հոլով
Ուղղական հոլովը (casus nominativus) հատուկ վերջավորություն չունի, այն բառի ուղիղ ձևն է և կոչվում է ուղիղ հոլով՝ ի հակադրություն մյուս հոլովների, որ կոչվում են թեք հոլովներ։ Ուղղական հոլովը ցույց է տալիս բառիմաստն իր ամբողջ ծավալով, բացարձակ ձևով, առանց լրացուցիչ նշանակությունների ։
Նախադասության մեջ ուղղական հոլովով դրված բառը դառնում է՝ - ''Խջեզարե՛, սարը սեր է, էլ չե՞ս ուզում իջնել ցած... - Սիամանթո՛, սերն է սարը, մեռնենք սարը քո տիրած...'' (Հովհաննես Շիրազ)
Ուղղական հոլովով են ներկայացվում բառարանային միավորները (բացառություն է հագի բառը, որը չունի ուղղական հոլով)։ Ուղղական հոլովը կարող է որոշիչ հոդ ստանալ։ Հոգնակի ուղղականի հոդառությունը եզակիի համեմատությամբ որոշ սահմանափակումներ ունի. իկ, այք, ինք, անք, ենք, ոնք մասնիկներով հոգնակիները որոշիչ հոդ չեն ստանում, ինչը չի կարելի ասել եր, ներ մասնիկներով ձևավորված հոգնակիների մասին։Ուղղական հոլովը պատասխանում է ի՞նչ,ի՞նչեր,ո՞վ ո՞վքեր հարցերին։
Ծանոթագրություններ
Կատեգորիա:Հոլովներ
A Light in the Dark
A Light in the Dark, Metal Church հևվի-մետալ խմբի թողարկած ութերորդ ալբոմը, հրապարակվել է 2006 թվականի հուլիսի 16-ին Գերմանիայում, հունիսի 19-ին Եվրոպայում և հունիսի 27-ին ԱՄՆ-ում ։
Քննադատություն
Allmusic տեսաբան Գրեգ Պրատոն մենաբանել է ալբոմը՝ «անվրեպ», այն հրապարակել է Metal Church-ը, չնայած այն փաստը, որ Կուրտ Վանդերխուֆտը դուրս էր եկել թիմից։ Պրատոն ալբոմը գնահատել է 3.5 միավոր, 5 միավորից ։
Ծանոթագրություններ
Կատեգորիա:Անգլալեզու ալբոմներ Կատեգորիա:2006 ալբոմներ
Արամանյակ
Արամանյակը իր գերդաստանն առնելով գաղթում է հյուսիս-արևելք, որտեղ հայտնաբերում է մի արգավանդ դաշտավայր, շրջապատված բարձր լեռներով ու գետերով, և բնակություն հաստատում այնտեղ։ Նա աղոթելու համար բարձրանում է սարերից մեկը, որը, ըստ ավանդության, նրա անունով կոչվում է Արագած, իսկ կալվածքը՝ Արագածոտն։ Արամանյակի մահից հետո, հայերի առաջնորդ է դառնում նրա որդի Արամայիսը։
Գրականություն
Կատեգորիա:Հայոց նահապետեր Կատեգորիա:Հայկազունիներ
Խառնուրդ (Հայոց ձորի գավառ)
Խառնուրդ (նաև՝ Խառնորտկներ, Değirmendüzü՝ Դեղիրմենդյուզյու), նախկին հայկական գյուղ Վանի նահանգի Հայոց ձորի գավառում, ներկայիս Թուրքիայի Հանրապետության Գյուրփընար քաղաքի թաղամաս։ Տեղակայված է ծովի մակերևույթից 1775 մետր միջին բարձրության վրա ։
Անվանում
Խառնուրդ բնակավայրի անվանումը կապված է այն հանգամանքով, որ այստեղ հատվում են Անգղ գետն ու Մենուայի ջրանցքը։ Հնում կոչվել է նաև Խառնորտկներ ։
Պատմություն
Խառնուրդ բնակավայրն ունի ավելի քան 3000-ամյա պատմություն, ինչի մասին փաստում են գյուղի հարևանությամբ անցնող Մենուայի ջրանցքը, այն կառուցելու մասին պատմող սեպագիր արձանագրությունը   և Անգղ գետի վրա կառուցված հնագույն ջրանցույցը ։
Ջրանցք
Խառնուրդի մոտով է անցնում Վանի թագավորության արքա Մենուայի կառուցած համանուն ջրանցքը, որի կառուցման մասին պատմող սեպագիր արձանագրությունը գրեթե ոչնչացված պահպանվել է գյուղի հյուսիսային եզրին գտնվող ժայռի վրա։ Այն բաղկացած է 14 տողից։ Ընդունված է համարել, որ սեպագիր արձանագրությունն առաջին անգամ հայտնաբերվել է 1891 թվականին գերմանացի հնագետ Վալդեմար Բելքը   ։
Ջրանցույց
Բնակավայրի տարածքում պահպանվել է հնագույն ջրանցույց, որը Մենուայի ջրանցքի ժամանակակիցն է։ Գտնվում է Խառնուրդից հյուսիս՝ Անգղ գետի և Մենուայի ջրանցքի հատմն վայրում։ Ջրանցույցի ջրերը կհոսեն արևելքից դեպի արևմուտք՝ լցվելով Վանա լիճ ։
Եկեղեցի
Խառնուրդ գյուղում հին ժամանակներից մինչև 19-րդ դար պահպանված է եղել առաքելական եկեղեցի, որը 1860-ական թվականներից բնակավայրում հաստատված քրդերի կողմից վերափոխվել է մզկիթի։ Եկեղեցին կառուցված է եղել սրբատաշ քարերից և կոչվել է Սուրբ Գևորգ ։
Ջրաղացներ
Ժամանակին հայաբնակ գյուղում գործել են 40 ջրաղացներ, որոնք աղացել են հիմնականում ցորեն  ։ Ըստ հուշարձանագետ Սամվել Կարապետյանի՝ 2000-ական թվականներին դեռևս կանգուն էին բոլոր 40 ջրաղացների շինությունները, որոնցից 15-ը մինչև 2010 թվականը գործում էր որպես ջրաղաց։ Այնուհետև տեղի բնակիչների կողմից մի մասը վերածվել են բնակելի տների, իսկ մյուս մասը՝ կանգնած են փլուզման շեմին ։
Բնակչություն
Բնակավայրը անհիշելի ժամանակներից եղել է հայաբնակ, և միայն 19-րդ դարի ընթացքում է այնտեղ սկսվել քրդական բնակչության ներթափանցումը ։ 1894-1896 թվականներին իրականացված Համիդյան ջարդերի հետևանքով գյուղն ամբողջովին հայաթափվել է։ Ներկայում բնակավայրն ունի քրդական բնակչություն ։
Կոռուպցիան Ուկրաինայում
Կոռուպցիան Ուկրաինայում լուրջ խնդիր է ։ 2017 թվականին Transparency International միջազգային կազմակերպության կոռուպցիայի ընկալման ինդեքսում Ուկրաինան զբաղեցրել է 120-րդ տեղը 180 հետազոտված երկրներից (Ջիբութիի և Մալիի հարևանությամբ) ։ Դեռևս 2007 թվականին Ուկրաինան զբաղեցրել է 118-րդ տեղը (179 երկրներից, որոնք հետազոտվել են տարվա ընթացքում) ։ Ernst & Young միջազգային աուդիտորական ընկերությունը 2012 թվականին Ուկրաինան աշխարհի ամենակոռումպացված երկրների եռյակում է մատակարարել Կոլումբիայի և Բրազիլիայի հետ միասին ։
ԱՄՆ-ի դիվանագիտական ծառայությունը Լեոնիդ Կուչմայի և Վիկտոր Յուշչեկոյի նախագահության օրոք Ուկրաինան նկարագրել է որպես ավազակապետություն ։
Ընդհանուր բնութագիր
Ուկրաինայի տնտեսական գիտությունների ակադեմիայի փոխնախագահ, պրոֆեսոր Ն. Գ. Բելոպոլսկու կարծիքով, գողության և կոռուպցիայի հակումը վերածվել է ուկրաինական սոցիումի հիմնական գաղափարախոսության, որն ընդգրկում է բնակչության բոլոր շերտերն առանց բացառության։ Հենց նրանց շնորհիվ է, որ Ուկրաինան համաշխարհային վարկանիշներում վստահորեն առաջատար դիրքեր է զբաղեցնում կոռումպացված մակարդակի մակարդակով, իսկ պետական բյուջեին այդ երևույթներից վնասը հաշվվում է տասնյակ միլիարդ գրիվնայով։ Բացի ուղղակի ֆինանսական կորուստներ պատճառելուց, Ուկրաինական կոռուպցիան նաև պատճառ է հանդիսանում, որ օտարերկրյա ներդրողները չափազանց դժկամությամբ են իրենց կապիտալները ներդնում երկրի տնտեսության մեջ։ Ուկրաինայում բիզնես-նախագծերի բնականոն գործունեության համար կաշառքի գումարը սովորաբար համադրելի է ներդրված միջոցների ծավալների հետ, չինովնիկական ապարատն ամենազոր է և անպատիժ, և նույնիսկ իշխանության բարձրագույն էշելոններն ի վիճակի չեն սանձել այդ կամայականությունները ։
Հետխորհրդային Ուկրաինայում կոռուպցիայի աճին նպաստել են ավտորիտար-օլիգարխիկ իշխանության ձևավորման գործընթացները, որի առաջնորդներն իրենց անցյալն են վարում ԽՍՀՄ ժամանակների կուսակցական նոմենկլատուրայի շարքերից ։ Նշվում է, որ Ուկրաինայի բոլոր հինգ նախագահները ոչինչ չեն արել, որպեսզի Ուկրաինան դառնա զարգացած և ինքնաբավ եվրոպական պետություն։ Նրանց գործողությունների շարժառիթը միայն իշխանության ծարավն էր, ուժասպառ լինելու ձգտումը և այս աշխարհի ուժեղների հանդեպ ստորությունը։ Արդյունքում երկիրը դարձել է մի տարածք, որտեղ ծաղկում է կոռուպցիան, հանցագործությունն ու մարմնավաճառությունը, իսկ հասարակության մեջ հաստատվել են իրավական նիհիլիզմը, ցինիզմը և գռեհիկությունը ։
Որոշ հետազոտական աշխատանքներ ցույց են տալիս, որ ամենակոռումպացված երկրներում ակնհայտ կոռելյացիա է նկատվում կոռուպցիոն ակտիվության մակարդակի և մարդկանց անօրինական արտահանման ծավալների աճի միջև, որը պարտադրում է երկրից կամավոր արտագաղթի գործընթացները։ Եթե հավատանք Transparency International-ի տվյալներին, ապա Ուկրաինան, Նիգերիայի և Ֆիլիպինների նման երկրների հետ միասին, զբաղեցնում է «կենդանի ապրանքի» (հիմնականում՝ կանանց և երեխաների) առաջատար մատակարարներից մեկի տեղը միջազգային շուկաներ ։ Ընդ որում հանցավոր խմբավորումների և կառավարական շրջանակների սերտաճումը թույլ է տալիս հսկայական շահույթ ստանալ և մարդկանց անօրինական փոխադրում իրականացնել միջազգային սեքս-ինդուստրիայում շահագործման համար ։
Սակայն, ի տարբերություն ավանդական կոռուպցիոն մոդելի, որը միավորում է քրեական և քաղաքական շրջանակները, Ուկրաինայում ձևավորվել է կոռուպցիայի իր հատուկ սխեման՝ կապիտալի, կրիմինալի և քաղաքականության եռամիասնության տեսքով։ Ներկայումս բաց քրեական գործերի առնվազն 50 %-ը կապված է կաշառակերության հետ, ինչը տարբերակեց 1980-ական թվականների կեսերը, երբ նման դեպքերի թիվը 33 %-ից ոչ ավելի էր ։ Հաճախ նշվում է, որ Ուկրաինայում համընդհանուր կոռումպացվածության խնդիրն այնքան լուրջ է, որ այն ոչ միայն խոչընդոտում է երկրում ներդրումների ներգրավմանը, այլև արդեն սպառնալիք է կառավարության ամբողջականության համար ։
Կոռուպցիան զանգվածային գիտակցության մեջ
Կանադացի հայտնի տնտեսագետ և ֆինանսների նախկին փոխնախարար Օ. Գավրիլիշինը, իր հետազոտության մեջ անդրադառնալով Transparency International-ի տվյալներին, նշում է, որ Ուկրաինայում կոռուպցիայի մակարդակը կարող է զգալիորեն ավելի բարձր լինել, քան Լատինական Ամերիկայում։ Նրա հաշվարկներով՝ Ուկրաինայում կոռուպցիան ավելի շուտ համապատասխանում է արևադարձային Աֆրիկայի երկրների ցուցանիշներին, որոնցից Ուկրաինային առավել մոտ են Ուգանդայում կոռուպցիայի վերաբերյալ տվյալները։ Օ. Գավրիլիշինի կարծիքով՝ հենց դրա հետ կարելի է կապել այնպիսի կայուն արտահայտությունների ի հայտ գալը, ինչպիսիք են «Ուկրաինայի ուգանդացումը» և «Ուկրգանդը» ։
Բելգիայում ուկրաինացի ներգաղթյալների վկայությամբ՝ համատարած կոռուպցիան շարքային քաղաքացիների առօրյա կյանքն անտանելի է դարձնում իրենց հայրենիքում և երկրից անշեղորեն աճող արտագաղթ է առաջացնում։ Ուկրաինայում կոռուպցիան փաստացի ձեռք է բերել սոցիալ-մշակութային արտեֆակտի կարգավիճակ և դարձել է գործունեության ցանկացած ոլորտում ամենօրյա գործնական ակտիվության անբաժանելի մասը ։ Բացի այդ, կոռուպցիայի նկատմամբ հասարակական վերաբերմունքի ուսումնասիրությունը ցույց է տվել, որ Ուկրաինայի քաղաքացիները նախընտրում են իրենց ներկայացնել որպես շորթման անմեղ զոհեր, և այդ վարքագծի մոդելը շատ բնորոշ է ամբողջ բնակչության համար։ Միևնույն ժամանակ հայտնաբերվել է, որ ուկրաինացի քաղաքացիների առնվազն 61 %-ը չի հրաժարվի կաշառք վերցնելու գայթակղությունից, եթե իրենք զբաղեցնեին ցածր վարձատրվող պաշտոնյային։ Չնայած նրան, որ ուկրաինացիների մեծ մասը դատապարտում է կաշառակերությունը, նրանց մեծ մասը նույնպես մերժում է նրա նկատմամբ վերաբերմունքի վեբերիական մոդելը (ոչ նվերներ, ոչ հովանավորություն) ։
Կոռուպցիոն ճյուղեր
Կաշառք տրվում է կոնկրետ պահին կամ մշտական հիմունքներով հանրային ծառայություններ ստանալու համար ։ Ուկրաինացիները պնդում են, որ կաշառք են տալիս, քանի որ կարծում են, որ դա նորմալ է և սպասելի ։ Խոշոր կաշառքներից մի քանիսը գնահատվել են ավելի քան 1 միլիոն ԱՄՆ դոլար ։ 2008 թվականի Management Systems International (MSI) սոցիոլոգիական հարցումը ցույց է տվել, որ կոռուպցիայի ամենաբարձր մակարդակներն արձանագրվել են տեխզննման (57,5 %), ոստիկանության (54,2 %), առողջապահության (54 %), դատարանների (49 %) և բարձրագույն կրթության (43,6 %) ոլորտներում ։ 2011 թվականի հունիսի 8-ին Ուկրաինայի նախագահ Վիկտոր Յանուկովիչը հայտարարել էր, որ կոռուպցիան պետական բյուջեին զրկում է տարեկան 2,5 միլիարդ դոլար եկամուտներից, և պետական գնումների ոլորտում կոռուպցիոն գործարքների պատճառով բյուջետային միջոցների 10-ից մինչև 15 %-ը (7,4 միլիարդ դոլար) նստում են պաշտոնյաների գրպաններում ։
Միացյալ Նահանգների Միջազգային զարգացման գործակալության (USAID) տվյալների համաձայն, Ուկրաինայում կոռուպցիայի հիմնական պատճառներն են արդարադատության թույլ համակարգը և անհարկի վերահսկող ոչ թափանցիկ կառավարությունը, զուգորդված բիզնես-քաղաքական կապերի և թույլ քաղաքացիական հասարակության հետ ։ Կոռուպցիան պարբերաբար քննարկվում է ուկրաինական ԶԼՄ-ներում ։
Անհատական վերաբերմունք կոռուպցիայի նկատմամբ
Կաշառք ստացողները` ոստիկանության, առողջապահության և կրթական համակարգը ։ 2000-ական թվականների վերջին և 2010 թվականի սկզբին ուկրաինացիների մոտավորապես 67 %-ը, որոնք զբաղվում էին կառավարական հաստատությունների հետ, ասել է, որ նրանք անմիջականորեն ներգրավված են եղել կոռուպցիոն գործարքներում ։ 2010 թվականի հարցման ժամանակ հարցվածների 30-49,9 %-ը խոստովանել է, որ կաշառք է վճարել հանրային ծառայություններ մատուցողներին անցյալ տարվա ընթացքում ։ 2007 թվականին նման հետազոտություն անցկացնելիս հարցվածների 18-32 %-ը խոստովանել է, որ կաշառք է վճարել ։
Մեծ Բրիտանիայի համար նման ցուցանիշը 2011 թվականին կազմել է 1,9 % ։ Սակայն, 2008 թվականի վերջին մեկ այլ հարցման ժամանակ միայն 21 %-ն է պատասխանել, որ նրանք կամ նրանց ընտանիքի անդամները նախորդ 12 ամիսների ընթացքում կաշառք են վճարել, ԱՄՆ-ի և Մեծ Բրիտանիայի համեմատելի ցուցանիշներն են եղել համապատասխանաբար 2% և 3%-ը ։ GfK-ի շուկայական հետազոտությունների ինստիտուտի հարցման մեջ, որն անցկացվել է 2001 թվականի ամռանը, 43 %-ը հայտարարել է, որ իրենք երբեք անձամբ կաշառք չեն տվել ։
2013 թվականին 74 %-ը չի հայտնել կոռուպցիայի անձնական դեպքերի մասին, 24%-ը վախենում էր հետևանքներից, 63%-ը կարծում էր, որ դա ոչ մի նշանակություն չունի ։
Քաղաքական կոռուպցիա
ՄՄի քանի տարի առաջ, երբ Ուկրաինայի անկախության հռչակումից հետո, լայն տարածում գտավ ընտրությունների կեղծումը, հիմնականում «վարչական ռեսուրսի» օգտագործման հաշվին ։ Մյուս կողմից, Տարաս կուզեի կարծիքով, Ուկրաինայում ընտրությունների կեղծումը չի կարող գերազանցել ձայների ընդհանուր թվի հինգ տոկոսը ։ Ձայների ուղղակի կեղծիքները նվազել են 2004 թվականի նախագահական ընտրություններից հետո։ Ընտրությունների երկրորդ փուլից հետո Ուկրաինայի Գերագույն դատարանը վճռել է, որ ընտրակեղծիքների մասշտաբների հետ կապված անհնար է դարձել պարզել ընտրությունների արդյունքները և նշանակել կրկնակի քվեարկություն     ։ Այդ ժամանակից ի վեր քաղաքական գործիչները շարունակում են հայտարարել, որ Ուկրաինայում չեն կորել ընտրակեղծիքներն ու վարչական խորամանկությունները՝ որոշակի կուսակցության համար ավելի շատ ձայներ ստանալու նպատակով          ։
2006 թվականին մի շարք արևմտյան հետազոտողներ մատնանշում էին որպես Գերագույն ռադայի սուր թերություններից մեկը կոռուպցիայի բարձր մակարդակը։ Նրանց կարծիքով Ուկրաինայի Գերագույն ռադան տխրահռչակ համբավ է ձեռք բերել ամենատարբեր ուժերի բիզնես-շահերի լոբբինգով, որոնք գիտակցաբար խոչընդոտում են օրենսդրության մշակմանը, որը նպաստում է տնտեսական կառավարման ընթացակարգերի պարզեցմանը ։
Ուկրաինայի ընտրազանգվածը թերահավատորեն է վերաբերվում ընտրական գործընթացի ազնվությանը (2010 թվականի տվյալներ)  ։ Փորձագիտական հանրության տեսանկյունից Ուկրաինայի ընտրական համակարգը հետաքրքիր է նրանով, որ այն հնարավորություն է տալիս պատգամավորության թեկնածուների կեսին հայտնվել Գերագույն ռադայում համամասնական ներկայացուցչության շնորհիվ և միայն կեսն է ընտրվում միամանդատ ընտրատարածքներով։ Բացի այդ, նման համակարգը շատ հնարավորություններ է ընձեռում, այսպես կոչված, «ձայների գողության» համար, օրինակ, հատուկ ընտրական տեղամասերի միջոցով։ 2005 թվականին Ուկրաինայի 30 000 ընտրատարածքների վերաբերյալ տվյալների վերլուծության միջոցով պարզվել է, որ 2002 թվականի ընտրություններում արդյունքները անհամաչափ բարձր էին իշխանության կուսակցության համար և ընդդիմության համար անհամաչափ ցածր էին հենց հատուկ ընտրական տեղամասերի ներդրման շնորհիվ ։
ԱՄՆ դիվանագիտական ծառայությունը եզրակացրել է, որ առնվազն մի քանի ուկրաինական պետական ձեռնարկություններ անազնիվ կերպով սեփականաշնորհվել են հօգուտ քաղաքական ընկերների ։ Տարածաշրջանային մակարդակում կոռուպցիան նկատվել է նաև հողի հատկացման կապակցությամբ ։
Ուկրաինացի քաղաքական գործիչները պարբերաբար միմյանց մեղադրում են կոռուպցիայի մեջ՝ հայտարարելով, որ կոռուպցիայի դեմ պայքարում են միայն իրենք               ։
Տեղական քաղաքականություն
Մի քանի քաղաքային ղեկավարներ կասկածվում են իրենց պաշտոններն իրենց բիզնես շահերից ելնելով օգտագործելու մեջ ։
Չերկասի նախկին քաղաքային ղեկավար Սերգեյ Օդարիչը կասկածվում էր տեղական բյուջեից 600 000 ₴ մսխելու մեջ ։
Կոռուպցիան պաշտպանական ոլորտում
Շվեդիայի FOI ռազմավերլուծական կենտրոնի փորձագետների կարծիքով՝ կոռուպցիան Ուկրաինայի պաշտպանական կազմակերպություններում համատարած երևույթ է ։ Այն առկա է ռազմական գնումների, բնակարանային բաշխման, անձնակազմի հավաքագրման և նույնիսկ մարտական առաջադրանքներ կատարելիս, ինչը ոչ միայն դժվարացնում է ռազմական գերատեսչություններին իր անմիջական պարտականությունների կատարումը, այլև էապես խաթարում է բնակչության կողմից նրանց նկատմամբ հանրային վստահության մակարդակը ։ Չնայած ձեռնարկված մի շարք միջոցառումների, ինչպիսիք են, օրինակ, Ուկրաինայի Ազգային հակակոռուպցիոն բյուրոյի ստեղծումը, դրանք որոշակիորեն անբավարար են ներկայացվում։ Օրինակ՝ Transparency International միջազգային կազմակերպության գնահատմամբ՝ հակակոռուպցիոն բյուրոյի ինստիտուցիոնալ գործառույթն այն գնահատում է «անգործունակ և անարդյունավետ» ։ Լյուստրացիայի մասին օրենքները, որոնք ուժի մեջ են մտել 2015 թվականի հոկտեմբերին, լայնորեն քննադատվում են դրանց ընտրողականության և ոչ նպատակային օգտագործելու հնարավորության կապակցությամբ ։
Նման կարծիք է հայտնել ամերիկյան RAND կորպորացիայի ամփոփ հաշվետվության էջերում ։ Ամերիկացի վերլուծաբանների եզրակացությամբ՝ համատարած կոռուպցիան մեծապես դժվարացնում է պաշտպանական ոլորտում որևէ բարեփոխումների իրականացումը, իսկ օլիգարխների ազդեցությունն ու պետական կառույցների թուլությունը նպաստում են «չգրված կանոնների» առաջացմանը, որոնք, գործելով օրենքին զուգահեռ, երաշխավորում են կառավարական ինստիտուտների օգտագործումը անձնական հարստացման համար ։
Կոռուպցիան դատական համակարգում
Ռազմավարական և միջազգային հետազոտությունների ամերիկյան կենտրոնի վերլուծաբանների կարծիքով՝ կոռուպցիան Ուկրաինական դատական համակարգում իրենից ներկայացնում է հատկապես բարդ խնդիր։ Նրանց եզրակացությամբ Ուկրաինական դատարանները բաց են անկեղծ առևտրի համար անհրաժեշտ որոշումներով, որոնք ընդունվում են ի շահ նրա, ով ավելի շատ կվճարի նրանց համար։ Բոլոր դատավարությունները ներծծված են կաշառակերությամբ, իսկ ուկրաինական օրենքներն այլանդակ գրված են և հաճախ հակասում են միմյանց, ինչը թույլ է տալիս դրանք մեկնաբանել ինչպես պատահի ։
Ուկրաինացի քաղաքական գործիչները և վերլուծաբանները նկարագրում են վիճակը, դատական համակարգի Ուկրաինայի որպես խիստ անբավարար է և ցույց են տալիս, քաղաքական ճնշում և կաշառակերությունը դատավորների շրջանում ։ Անկախ իրավաբաններն ու իրավապաշտպանները բողոքում են, որ ուկրաինացի դատավորները պարբերաբար որոշումներ են կայացնում ճնշման տակ և անլուրջ են ։ Ուկրաինայի դատական համակարգը լայնորեն դիտվում է որպես կոռումպացված  ։ Ուկրաինայի արդարադատության նախարարության հարցումը 2009 թվականին ցույց է տվել, որ հարցվածների միայն 10 %-ն է վստահում արդարադատության համակարգին։ 30 %-ից պակասն այն կարծիքին է, որ դատարանում հնարավոր է ստանալ արդար դատավարություն ։
Չնայած դատական իշխանության անկախությունը սկզբունքորեն գոյություն ունի, դատական և քաղաքական իշխանությունը գործնականում բավարար չափով բաժանված չէ։ Դատավորները ենթարկվում են քաղաքական և բիզնես շահերի ճնշմանը։
2014 թվականի օգոստոսին «Ուկրաինական ճշմարտության» հոդվածում ասվում էր, որ դատավորները կաշառք են ստանում («մի քանի հազարից մինչև հազար դոլար»), որոնք շատ ավելի բարձր են իրենց աշխատավարձից (մոտավորապես 915 $) ։ Ուկրաինացի դատավորները երբեմն ձերբակալվում են կաշառք ստանալիս     ։
Կոռուպցիան բարձրագույն կրթական համակարգում
Բարձրագույն կրթությունը Ուկրաինայում տառապում կաշառակերության. Հարցված ուսանողների 33 %-ը պնդում էր, որ իրենք իրենց ուսումնական հաստատությունում կոռուպցիայի են բախվել, 29 %-ը լսել է այլ ուսանողներից կոռուպցիայի դեպքերի մասին, իսկ 38 %-ը չի բախվել կոռուպցիայի ։ Ըստ Transparency International-ի՝ 2008 թվականին անցկացված հետազոտության՝ բուհերի ուսանողների 47,3 %-ը հայտարարել է, որ նրանցից կաշառք են պահանջել, որից 29 %-ը կամովին կաշառք է վճարել ։ Ուսանողները (ասպիրանտները) կարող են «գնել» բուհ ընդունվելը, քննության արդյունքները, դոկտորական կամ թեկնածուական թեզի ընդունումը ։
Առանձին պաշտոնյաներ մեղադրվում են բարձրագույն կրթության մասին փաստաթղթեր կեղծելու մեջ ։
Կոռուպցիան բիզնեսում
Ընկերությունները կոռուպցիայի են բախվում հիմնականում բիզնեսի արտոնագրման, հարկման և մաքսային ոլորտներում ։ Տնտեսական համագործակցության եւ զարգացման կազմակերպությունը հայտնել է, որ կոռուպցիան «էական խոչընդոտ է» Ուկրաինայում բիզնես վարելու համար ։
Ernst & Young-ի կողմից 2011 և 2012 թվականներին իրականացված հետազոտությունները ցույց են տվել, որ թոփ-մենեջերների թիվը, որոնք կաշառք են վերցնում, 2011 թվականին ավելացել է 9 %-ով և 2012 թվականին՝ 15%-ով ։
Բրիտանական ընկերություններից մեկի ներկայացուցիչը պնդում էր, որ նեուկրաինական ընկերությունները հաճախ են կորցնում շփումները, եթե նրանք կաշառք չեն վճարում ։
Ուկրաիներեն լեզվով
Կատեգորիա:Ուկրաինայի քաղաքականություն
Ֆելիքս Սաֆարյան
Ֆելիքս Պետրոսի Սաֆարյան (, թաղված է Զոլաքարում), հայ ֆիզիկոս-տեսաբան։ Ֆիզմաթ գիտությունների դոկտոր (1989), պրոֆեսոր (1990)։
Կենսագրություն
1961 թվականին ավարտել է Երևանի պետական համալսարանը։ 1972-1992 թվականներին՝ ՀՀ ԳԱԱ Ֆիզիկական հետազոտությունների ինստիտուտի գիտաշխատող, 1992-2001 թվականներին՝ ՀՊՄՀ տեսական ֆիզիկայի ամբիոնի վարիչ։
Գործունեություն
Աշխատանքները վերաբերում են լազերային բյուրեղների օպտիկական սպեկտրների մի շարք բնութագրերի վրա էլեկտրոն-ֆոնոնային ներգործության հարցերին։ Բացահայտել է իոնների միջև Էներգիայի ոչ ճառագայթային անցման շարժընթացում ֆոնոնային մեխանիզմի կարևորությունը, ստեղծել լազերային բյուրեղների օպտիկական սպեկտրների բնութագրերի հաշվման քանակական տեսություն ։
Ծանոթագրություններ
Կատեգորիա:Հայ ֆիզիկոսներ Կատեգորիա:Հայ բուսաբաններ Կատեգորիա:Հայ պրոֆեսորներ Կատեգորիա:Ֆիզիկամաթեմատիկական գիտությունների դոկտորներ
Սավոստյանովո (գյուղ, Տյոմկինսկի շրջան)
Սավոստյանովո (Савостьяново), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
A Dead Sinking Story
A Dead Sinking Story ճապոնական էմո-խմբի՝ Envy-ի, ալբոմներից։ Թողարկվել է 2003 թվականի օգոստոսի 18-ին՝ Level Plane Records լեյբլում։ Միակ ալբոմը, որը ունեցել է երեք կիթառահար՝ Daichi Takasugi-ն է, խմբին միացել է ալբոմի ստեղծման ժամանակ և թողնում է խումբը շրջագայությունից հետո ։
Շեքսպիրյան թագավորական թատրոն
Շեքսպիրյան թագավորական թատրոնը (Royal Shakespeare Theatre), թատրոն Էյվոնի Ստրատֆորդ քաղաքում։ Բացվել է 1932 թ-ին՝ ի պատիվ Ուիլյամ Շեքսպիրի։ Ներկայումս գտնվում է «Շեքսպիրյան թագավորական ընկերության» ղեկավարման տակ (Royal Shakespeare Company)։ Շեքսպիրյան թագավորական թատրոնը և Կարապի թատրոնը վերանորոգումից հետո բացվել են 2010 թվականի նոյեմբերին։ Հանդիսատեսային դահլիճը նախատեսված է 1040 + հանդիսատեսի համար ։
Պատմություն
Շեքսպիրյան թագավորական թատրոնը հիմնադրվել է 1932 թվականին հին Շեքսպիրյան հիշատակի թատրոնի տարածքում (բացված 1879 թվականի ապրիլի 3-ին), որը ավերվել էր 1926 թվականի մարտի 6-ի հրդեհից։ Նոր թատրոնը կոչվել է նույն կերպ։ Նախագծի ճարտարապետը Էլիզաբեթ Սքոթն էր։ Թատրոնը դարձել է Անգլիայում առաջին կարևոր ճարտարապետական նախագիծը, որը իրականացվել է կնոջ ղեկավարության ներքո ։ 1961 թվականին՝ Շեքսպիրյան թագավորական ընկերության հիմնադրումից մեկ տարի անց, թանգարանը վերանվանվել է Շեքսպիրյան թագավորական թատրոն։
Սքոթի նախագծած թատրոնում կար իտալական բեմ արկղ, հանդիսատեսների դահլիճի տարողությունը 1400 տեղ էր՝ տեղակայված երեք հարկաշարքում (պարտեր, դստիկոն և պատշգամբ )։ Երկու հարկաշարք հետագայում ավելացվել են կողքերում, թատերաբեմը առաջ է քաշվել դեպի նախաբեմ՝ ի շնորհիվ լրացուցիչ հարթակի։ Պատշգամբի տեղեր կարելի էր մուտք ունենալ միայն հատուկ լրացուցիչ աստիճանով։ Թատրոնի շենքը ներառվել է Grade II (հատուկ հետաքրքրության պատմական շենքեր) շինությունների ցանկում։
Շեքսպիրյան թագավորական թատրոնը և Կարապի թատրոնը գտնվում են Էյվոն գետի արևմտյան ափին՝ Բենկրոֆ այգիների մոտ, որտեղից գեղատեսիլ տեսարան է բացվում դեպի գետը։ Տանիքում գտնվող ռեստորանից և բարից կարելի է հիանալ Բենկորֆ այգիների և գետի տեսարաններով։
Վերակառուցում
Շեքսպիրյան թագավորական թատրոնի վերակառուցումը Թագավորական շեքսպիրյան կազմակերպության վրա նստել է 112,8 մլն դոլար։ Վերակառուցման նախագիծը իր մեջ ներառում էր նորհանդիսատեսային դահլիճ՝ 1040 տեղ, բեմեր՝ առաջ քաշված դեպի հանդիսատեսի դահլիճ, որը թույլ է տալիս հանդիսատեսին ավելի ներգրավված լինել թատերական գործողություններում, մինչև վերջին տեղի հեռավորությունը կրճատվել 27-ից մինչև 15 մետր։ Թատրոնի վերակառուցման նախագծում պլանավորվում էր կատարելագործել Կարապի թատրոնը, ստեղծել մի շարք շփաման հարթակներ, այդ թվում՝ նոր սրճարան գետի ափին և ռեստորան՝ տանիքին, որը նայում էր 35 մետրանոց աշտարակին, նաև բարելավել է անդրկուլիսային պայմանները դերասանների և անձնակազմի համար ։ Նոր թատրոնը ավելի հասանելի է դարձել սահմանափակ հնարավորություն ունեցող մարդկանց համար։
Այն «միսենյականոց» թատրոն է, որը հնարավորություն է տալիս դերասաններին և հանդիսատեսին գտնվել նույն տարածության մեջ, ինչպես և դա եղել է Շեքսպիրի առաջին պիեսների բեմադրության ժամանակ։ Բեմը առաջ է քաշված դեպի դահլիճ և հանդիսատեսը տեղավորվում է բեմի երեք կողմերում։ Թատրոնի նման առանձնահատկությունը ստեղծում է շեքսպիրի պիեսները դիտելու ավելի ավանդական միջավայր, թույլ է տալիս հանդիսատեսին մոտ գտնվել դերասաններին և առավելագույնս ներգրավվել թատերական գործողության մեջ։
Արտաքին հղումներ
Կատեգորիա:Միացյալ Թագավորության թատրոններ Կատեգորիա:Ուիլյամ Շեքսպիր Կատեգորիա:Թատրոններ այբբենական կարգով
Կիուե
Կիուե (Kõue), գյուղ Էստոնիայի Հարյումաա նահանգի Կիուե շրջանում։
Կալակեյտո
Ծանոթագրություններ
Կատեգորիա:Ապուրներ
Կիուե
2011 թվականի տվյալներով գյուղում բնակվում էր 28 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կիուե շրջանի բնակավայրեր Կատեգորիա:Էստոնիայի գյուղեր
Ջուլիան Լուիս Ջոնս
Ջուլիան Լուիս Ջոնս (Julian Lewis Jones, ), ուելսեցի դերասան։ Նա հիմնականում նկարահանվել է բրիտանական հեռուստասերիալներում, ինչպեսիք են «Որտեղ է սիրտը» և «Կարդիֆ» ։ 2009 թվականին խաղացել է Քինթ Իսթվուդի «Ինվիկտուս» ֆիլմում, որպես Նելսոն Մանդելայի թիկնապահների ղեկավար ։
Ծագումով լինելով Անգլոսիից, Ջոնսը հիմա ապրում է Նեթգարդիգում ։ Ջոնսը սահուն խոսում է վալլիերեն, և շատ է հայտնվել ուելսական ծագում ունեցող S4C հեռուստաալիքի ծրագրերում ։
Ջոնսը անհայտ դերով հայտնվել է «Արդարության լիգա» ֆիլմում, որը հիմնված է DC Comics-ի սուպերհերոսների համանուն թիմի վրա ։
Ծանոթագրություններ
Կատեգորիա:Ուելսցի դերասաններ Կատեգորիա:Հեռուստատեսային դերասաններ
Արջի կղզի
Արջի կղզի (Bjørnøya), կղզի Բարենցի ծովում, Նորվեգիայի տարածքում։ Զբաղեցնում է 180 կմ² տարածք, բարձրությունը՝ մինչև 536 մ։
Կղզին հայտնագործել և անվանակոչել է Վիլեմ Բարենցը՝ 1596 թ.։ Անվանել են Արջի՝ նկատի ունենալով, որ այնտեղ ինքը սպանել է սպիտակ արջ ։
Ծանոթագրություններ
Կատեգորիա:Նորվեգիայի կղզիներ Կատեգորիա:Բարենցի ծովի կղզիներ
Արամայիս
Արամայիս, ըստ Մովսես Խորենացու հաղորդած ավանդության, Արամանյակի որդին, Հայկ Աղեղնավորի թոռը։ Արամայիսը հորից ժառանգել է Արագածոտն կալվածքը։ Արագածի և Արարատի միջև ընկած դաշտավայրում, մի բարձր բլրի վրա կառուցում է նոր մայրաքաղաք և կոչում իր անունով՝ Արմավիր։ Արամայիսը ունենում է երեք որդի՝ Երաստ, Շարա, Ամասիա։ Նրանցից Ամասիան հաջորդում է հորը։
Կատեգորիա:Հայոց նահապետեր Կատեգորիա:Հայկազունիներ
Զմեևո (գյուղ, Ուլյանովսկի շրջան)
Զմեևո (Змійове), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Զմեևո գյուղում բնակվում էր 40 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ուլյանովսկի շրջանի բնակավայրեր Կատեգորիա:Ուկրաինայի գյուղեր
Ջրհոր (Խլաթի գավառ)
Ջրհոր, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Բիթլիս քաղաքից 20 կմ հյուսիս-արևելք, Գրգուռ լեռան ատառապատ լանջին՝ Վանա լիճը թափվող գետակի ափին։
1909 թվականին ուներ 37 տուն՝ 316 հայ բնակչով։
Բնակչության հիմնական զբաղմունքը անասնապահություն, երկրագործություն և արհեստներն էր։
Ջրհորն ուներ հայկական եկեղեցի և վարժարան։
1895 թվականին թուրքերի կողմից գյուղը ավերվել և կողոպտվել։ Բնակիչների մի մասը սրի է քաշվել։ 1915 թվականի Մեծ եղեռնի ժամանակ տեղահանվել են բոլոր հայերին։ Նրանց մեծ մասին կոտորել են աքսորի ճանապարհին ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Դատվանի շրջանի համայնքներ
Հայերը Գերմանիայում
Պատմական ակնարկ
Հայերի հետքերը Գերմանիայում գնում են մինչև վաղ քրիստոնեական ժամանակաշրջաններ։ Հայաստանում Քրիստոնեության ընդունումանը (301 թ.) հաջորդող տարիներին հայ-քրիստոնյա քարոզիչներ եկել են նաև Գերմանիայի ներկայ տարածքներ՝ քրիստոնեական կրոնը այստեղ քարոզելու և տարածելու մտադրությամբ։ Եվրոպայում և նաև Գերմանիայում ամենահայտնի հայկական ծագմամբ անձը Սուրբ Բարսեղն է կամ Վլասը՝ պատմական Փոքր Հայքի Սեբաստիա (Ներկայումս կոչվում է Սվազ և գտնվում է Թուրքիայի տարածքում) քաղաքից։ Ծնվել է 3-րդ դարի կեսերին սեբաստացի ունևոր հայ ընտանիքում։ Եղել է բժիշկ։ Հավանաբար դեռևս երիտասարդ տարիքում ընդունել է քրիստոնեություն և ապագայում դարձել Սեբաստիայի եպիսկոպոս։ Այդ ժամանակ Սեբաստիան մտնում էր Հռոմեական Կայսրության մեջ։ Նահատակվել է 316 թվականին Լիկինուս կայսեր ծավալած քրիստոնեական հալածանքների ժամանակ։ Հռոմեական զինվորների կողմից, որոնք ընդունել էին քրիստոնեությունը, նրա հարգանքը տարածվել է Եվրոպայում և նաև Գերմանիայում։ Հայտնի են անև այլ հայ քարոզիչների անուններ։ Հիշատակության է արժանի նաև Թեոֆանու կայսրուհին, ով ըստ որոշ հետազոտողների ծագում է բյուզանդական հայ ազնվական ընտանիքներից։
Գերմանիայում բնակություն հաստատած հայերի մասին պատմական վկայություններ գրեթե չկան և հստակ չէ, թե հայերը երբ են ոտք դրել այս տարածք։ կա սակայն արժեքավոր մի վկայություն Բավարիայի Պասաու քաղաքից։ 11-րդ դարում այստեղ է գործել և նաև մահացել Գրիգորիս արքեպիսկոպոսը, ով եկել է Հայաստանից։ Պասաու քաղաքի Նիդերնբուրգ վանքի վերանորոգության ժամանակ հայտնաբերվել է նրա դամբարանը։ 1982 թվականին հայկական ծեսով վերաթաղվել են նրա մասունքները նույն վանքում։
Մոտավոր տվյալներով՝ այսօր Գերմանիայում ապրում է շուրջ 55-60 հազար հայ։
Համայնքում ազգային կյանքն առավելապես աշխուժացել է 1991 թվականից հետո, երբ Գերմանիայում ստեղծվեց Հայ Առաքելական Եկեղեցու Գերմանիայի Թեմը` Քյոլն գտնվող Առաջնորդարանով։ Առաջին և ներկայիս առաջնորդն է Գարեգին արքեպիսկոպոս Բեկջյանը։ Թեմի կամ Առաջնորդարանի հովանու ներքո գործում են 15 համայնքներ, որոնցից միայն երեքն ունեն իրենց եկեղեցիները, իսկ մնացած համայնքներն իրենց արարողությունների համար հյուրընկալվում են գերմանական եկեղեցիներում։
Գերմանահայության հասարակական-քաղաքական կյանքում մեծ ներդրում ունեն «Գերմանահայոց Կենտրոնական Խորհուրդը», «Գերմանա-Հայկական Ընկերակցությունը», «Հայկական Հարցերի Հաստատությունը», «Ցեղասպանության ուսումնասիրման Կենտրոնը» և այլն։ Գործում են նաև մի շարք այլ հասարակական կազմակերպություններ՝ «Հայ Գործարարների Միությունը», «Հայ Բժիշկների և Բուժաշխատողների Միությունը», «Հայ Օգնության Միությունը», «Մեսրոպ - Հայագիտական Կենտրոնը», «Տեղեկատվական և Փաստագրական Կենտրոնը», «Ցեղասպանության Ճանաչման Հանձնախումբը» և այլն։
2008 թվականից սկսած՝ Գերմանիայի Դաշնային Հանրապետությունում գործում է Լեռնային Ղարաբաղի Հանրապետության մշտական ներկայացուցչությունը։
Գերմանիայի հայ համայնքն ունի նաև որոշակի դժվարություններ։ Համայնքում առկա են հաղորդակցման խնդիրը, ինչպես նաև տարբեր երկրներից Գերմանիա եկած հայերի մշակութային տարբերությունները։
Հայերի ժամանումը Գերմանիա
Հայերը Գերմանիա են ժամանել 19-րդ և հատկապես 20-րդ դարերում։